text: Nøjsom karaktergivning
  01 februar 2012 kl. 17.13
  Gymnasieelever i Sydjylland får ikke så tit topkarakter som eleverne i hovedstaden.
  Det viser tal fra Undervisningsministeriets eksamensdatabase, som JydskeVestkysten har behandlet. Eksempelvis er der kun givet 12-taller i otte procent af tilfældene til elever fra Esbjerg, Fanø og Vejen kommuner.
  Til sammenligning er næsten 15 procent af de afgivne karakterer i Gentofte kommune topkarakteren 12.
  Landsgennemsnittet er på 9,5 procent.
  Rektor for Varde Gymnasium og HF Finn Olsen mener, at sydjyske lærere er præget af jysk beskedenhed i karaktergivningen. 
  - Jeg tror simpelthen ikke på, at vores elever er dårligere eller dummere, siger han.
  